stanford-oval/wikipedia huggingface dataset:
มหาวิทยาลัยมุมไบ

| --- | --- |
Mumbaī Vidyapīṭha
หอนาฬิการาชา ภาอี (Rajabhai Clock Tower) สัญลักษณ์ของมหาวิทยาลัย
ชื่อเดิม: มหาวิทยาลัยบอมเบย์ (University of Bombay)
ประเภท: รัฐบาล
สถาปนา: 18 กรกฎาคม 1857; 167 ปีก่อน (1857-07-18)
ผู้สถาปนา: จอห์น วิลเซิน
อธิการบดี: ราชปาลรัฐมหาราษฏระ
รองอธิการบดี: Suhas Pednekar
ผู้ศึกษา: 7,579
ปริญญาตรี: 1,459
บัณฑิตศึกษา: 5,638
ที่ตั้ง: มุมไบ, รัฐมหาราษฏระ, ประเทศอินเดีย 18°58′30″N 72°49′33″E﻿ / ﻿18.97500°N 72.82583°E﻿ / 18.97500; 72.82583
วิทยาเขต: เมือง
สี:   สีน้ำเงิน
เครือข่าย: UGC, NAAC, AIU
เว็บไซต์: mu.ac.in
มหาวิทยาลัยมุมไบ (อังกฤษ: University of Mumbai, ชื่อไม่ทางกางการ: Mumbai University) อักษรย่อ MU หรือชื่อเดิมมหาวิทยลัยบอมเบย์ (อังกฤษ: University of Bombay) เป็นมหาวิทยาลัยรัฐบาลประจำรัฐชนิดเชิงวิทยาลัย (collegiate) ที่ตั้งอยู่ในมุมไบ รัฐมหาราษฏระ เปิดสอนตั้งแต่ระดับปริญญาตรีจนถึงระดับปริญญาเอก เช่นเดียวกับอนุปริญญาและการสอนรับรองวิทยฐานะ โดยมีการเรียนการสอนในหลายสาขา เช่น ศิลปศาสตร์ วิทยาศาสตร์ วิศวกรรมศาสตร์ และการแพทย์ การเรียนการสอนในหลักสูตรส่วนใหญ่ใช้ภาษาอังกฤษ
มหาวิทยาลัยมุมไบก่อตั้งขึ้นในปี 1857 และมีสองวิทยาเขตอยู่ในมุมไบ (วิทยาเขตกาลีนา-Kalina และวิทยาเขตฟอร์ต-Fort) อีกสองวิทยาเขตอยู่นอกมุมไบ หนึ่งในนั้นคืออนุวิทยาเขตฐาเน (Thane Sub Campus) โดยวิทยาเขตฟอร์ต (Fort) นั้นมีไว้สำหรับงานบริหารจัดการและธุรการเท่านั้น ในปัจจุบันมีหน่วยงานหลายแห่งในมุมไบที่เคยขึ้นต่อหรือเกี่ยวพันกับมหาวิทยาลัยได้แยกออกไปเป็นสถาบันหรือหน่วยงานของตนเอง มหาวิทยาลัยมุมไบเป็นหนึ่งในมหาวิทยาลัยที่ใหญ่ที่สุดในโลก และมีวิทยาลัยร่วมรวมแล้ว (affiliated college) จำนวน 711 สถาบัน (ปี 2013)
ประวัติ

ใน "วู้ดส์ เดสพาทช์" (Wood's despatch) ซึ่งร่างโดยเซอร์ชารลส์ วู้ด (Sir Charles Wood) ในปี 1854 ได้ระบุว่ามหาวิทยาลัยบอมเบย์ได้ก่อตั้งขึ้นในปี 1857 หลังการฎีกาโดยสมาคมบอมเบย์ (Bombay Association) ไปยังรัฐบาลบริเตนในขณะนั้น โดยถอดแบบมาจากมหาวิทยาลัยต่าง ๆ ในสหราชอาณาจักร โดยเฉพาะมหาวิทยาลัยลอนดอน
สาขาวิชาแรกที่เปิดสอนคือคณะศิลปศาสตร์ (Faculty of Arts) ที่วิทยาลัยเอลเฟ็นสเทิน (Elphinstone College) ในปี 1835 และตามด้วยคณะแพทยศาสตร์ที่วิทยาลัยแพทยศาสตร์กรานท์ (Grant Medical College) ในปี 1845 ทั้งสองวิทยาลัยนี้ตั้งมาก่อนที่มหาวิทยาลัยบอมเบย์จะเกิดขึ้น แต่ท้ายที่สุดก็ได้เข้าร่วมกับมหาวิทยาลัย และส่งมอบสิทธิ์ในการออกปริญญาให้เป็นของมหาวิทยาลัยบอมเบย์หลังการก่อตั้ง ปริญญาแรกของมหาวิทยาลัยได้มอบให้ในปี 1862 สำหรับปริญญาอักษรศาสตร์บัณฑิต (Bachelor of Arts) และปริญญาใบประกอบวิชาชีพทางแพทยศาสตร์ (Licentiate in Medicine) ในตอนแรกนั้นสำนักงานของมหาวิทยาลัยตั้งอยู่ที่ศาลากลางมุมไบ
บัณฑิตหญิงคนแรกของมหาวิทยาลัยบอมเบย์คือ Cornelia Sorabji ในปี 1888 ก่อนที่เธอจะไปศึกษาต่อด้านนิติศาสตร์ที่ วิทยาลัยซัมเมอร์วิลล์ (Somerville College) ของมหาวิทยาลัยออกซ์ฟอร์ด ที่ซึ่งเธอเป็นนักศึกษานิติศาสตร์หญิงคนแรกของมหาวิทยาลัยออกซ์ฟอร์ด หลังจบการศึกษาเธอประกอบอาชีพทนาย และเป็นทนายผู้หญิงคนแรกของประเทศอินเดีย
มหาวิทยาลัยจอนส์ ฮอปคินส์

| --- | --- |
คติพจน์: Veritas vos liberabit (ภาษาลาติน)
คติพจน์อังกฤษ: The Truth Will Set You Free
ประเภท: สถาบันอุดมศึกษาเอกชน
สถาปนา: ค.ศ. 1876 (1876)
สังกัดวิชาการ: AAU URA NAICU COFHE ORAU
ทุนทรัพย์: 6.28 พันล้านดอลลาร์สหรัฐ (2019)
อธิการบดีมหาวิทยาลัย: โรนัลด์ เจ. แดเนียลส์
ผู้เป็นประธาน: Sunil Kumar
ผู้ศึกษา: 26,402
ปริญญาตรี: 5,615 (Fall 2018)
บัณฑิตศึกษา: >20,000
ที่ตั้ง: บอลทิมอร์, รัฐแมริแลนด์, สหรัฐ 39°19′44″N 76°37′13″W﻿ / ﻿39.32889°N 76.62028°W﻿ / 39.32889; -76.62028
หนังสือพิมพ์: The Johns Hopkins News-Letter (ก่อตั้ง. ค.ศ.1896)
สี: น้ำเงิน, ขาว และดำ      
ฉายา: Blue Jays
เครือข่ายกีฬา: NCAA Division III Centennial Conference, NCAA Division I Big Ten Conference for men’s and women’s lacrosse
มาสคอต: Blue Jay
เว็บไซต์: www.jhu.edu
ห้องสมุดในมหาวิทยาลัย
มหาวิทยาลัยจอนส์ ฮอปคินส์ (อังกฤษ: Johns Hopkins University ตัวย่อ JHU) หรือเรียกอย่างย่อว่า ฮอปคินส์ เป็นมหาวิทยาลัยเอกชนในสหรัฐอเมริกา ริเริ่มก่อตั้งโดยประธานาธิบดี เดวิด คอยต์ กิลแมน ตั้งอยู่ที่เมืองบัลติมอร์ รัฐแมริแลนด์ ก่อตั้งเมื่อปี พ.ศ. 2419 (ค.ศ. 1876) โดยมีการเปิดการเรียนการสอบในหลายระดับ มีนักศึกษาระดับปริญญาตรีประมาณ 4,500 คน และในระดับสูงกว่าระดับปริญญาตรี 15,000 คน
จอนส์ ฮอปคินส์เป็นมหาวิทยาลัยแห่งแรกในสหรัฐอเมริกาที่ใช้รูปแบบการจัดการศึกษาแบบมหาวิทยาลัยในเยอรมนี และเป็นมหาวิทยาลัยแห่งแรกในสหรัฐอเมริกาที่จัดการเรียนการสอนโดยใช้การสัมมนาแทนการสอนโดยการบรรยายเพียงอย่างเดียว รวมทั้งเป็นมหาวิทยาลัยอเมริกันแห่งแรกที่จัดให้มีวิชาเอก (major) แทนหลักสูตรศิลปศาสตร์ทั่วไป ดังนั้นจอนส์ ฮอปคินส์จึงเป็นต้นแบบของมหาวิทยาลัยวิจัยขนาดใหญ่ในสหรัฐอเมริกา และเป็นหนึ่งใน 14 สมาชิกก่อตั้งสมาคมมหาวิทยาลัยอเมริกัน หรือ Association of American Universities
จากสถิติของกองทุนวิทยาศาสตร์แห่งชาติ (National Science Foundation) ของสหรัฐอเมริกา จอนส์ ฮอปคินส์เป็นมหาวิทยาลัยที่ครองอันดับ 1 ในด้านการใช้งบประมาณการวิจัยและพัฒนาในสาขาวิทยาศาสตร์ การแพทย์ และวิศวกรรมศาสตร์ เป็นเวลา 30 ปีต่อเนื่องกันและเป็นสถาบันที่ได้รับการอ้างอิงมากที่สุดแห่งหนึ่งของโลก
จอห์น ฮอปคินส์ มีชื่อเสียงในด้านการแพทย์ สาธารณสุข และ การพยาบาล โดยได้รับการจัดอันดับจากยูเอสนิวส์ในอันดับต้นของประเทศหลายครั้ง นอกจากนั้นจอนส์ ฮอปคินส์ยังมีสถาบันชั้นนำระดับโลกในสาขาอื่น อาทิ สถาบันด้านการดนตรีพีบอดี (Peabody Institute) และด้านการระหว่างประเทศ (The Paul H. Nitze School of Advanced International Studies หรือ SAIS)
จนถึง พ.ศ. 2552 มีบุคคลที่เกี่ยวข้องกับมหาวิทยาลัยจอนส์ ฮอปคินส์จำนวน 33 คนที่ได้รับรางวัลโนเบล
ความเกี่ยวข้องกับประเทศไทย > การเสด็จฯ เยือนของพระราชวงศ์

เมื่อวันที่ 25 พฤษภาคม พ.ศ. 2538 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จฯ ไปยังมหาวิทยาลัยจอนส์ ฮอปคินส์ เมืองบัลติมอร์เพื่อทรงรับการทูลเกล้าฯ ถวายปริญญาดุษฎีบัณฑิตกิตติมศักดิ์ด้านมนุษยธรรม (Honorary Doctorate of Human Letters) ในฐานะที่พระองค์ทรงอุทิศพระวรกายปฏิบัติพระราชกรณียกิจต่างๆ ด้วยความวิริยะอุตสาหะเพื่อปวงชนชาวไทย
เมื่อวันที่ 5-9 กุมภาพันธ์ พ.ศ. 2541 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ เยือนมหาวิทยาลัยจอนส์ ฮอปคินส์ที่เมืองบัลติมอร์ และ School of Advanced International Studies (SAIS) ในกรุงวอชิงตัน ดี.ซี. เพื่อทรงเข้าร่วมการอภิปรายเกี่ยวกับนโยบายต่างประเทศสหรัฐอเมริกาต่อเอเชียตะวันออกเฉียงใต้กับคณาจารย์ของ SAIS นอกจากนั้นยังได้พระราชทานพระราชวโรกาสให้ ดร. ซบิกนิเยฟ เบรอซินสกี นักวิชาการอาวุโสของ SAIS และอธิการบดีมหาวิทยาลัยจอนส์ ฮอปคินส์เป็นเจ้าภาพถวายพระกระยาหารค่ำในสองโอกาสด้วย นอกจากนั้น ในเดือนเมษายน พ.ศ. 2542 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จฯ ไปทรงบรรยายเกี่ยวกับความสัมพันธ์ไทย-จีนที่ Hopkins-Nanjing Center เมืองหนานจิง สาธารณรัฐประชาชนจีน
เมื่อเดือนตุลาคม พ.ศ. 2542 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จไปยังราชอาณาจักรเนปาล (ในขณะนั้น) เพื่อทรงเยี่ยมชมโครงการวิจัยโภชนาการที่จังหวัดเทราย และเมื่อวันที่ 15-19 กุมภาพันธ์ พ.ศ. 2553 เสด็จฯ เยือนสาธารณรัฐประชาชนบังกลาเทศเพื่อทรงเยี่ยมชมโครงการวิจัยด้านสุขภาพแม่และเด็ก ตามคำกราบบังคมทูลเชิญของคณบดีวิทยาลัยสาธารณสุขศาสตร์บลูมเบิร์กแห่งมหาวิทยาลัยจอนส์ ฮอปคินส์
เมื่อวันที่ 26 พฤษภาคม พ.ศ. 2548 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ ไปยังมหาวิทยาลัยจอนส์ ฮอปคินส์ เพื่อทรงรับการทูลเกล้าฯ ถวายปริญญษดุษฎีบัณฑิตกิตติมศักดิ์ จากนั้นเสด็จฯ ไปยังวิทยาลัยสาธารณสุขศาสตร์เพื่อทรงรับฟังการบรรยายสรุปจากนักวิชาการและทอดพระเนตรบริเวณวิทยาลัย
ศิษย์เก่าที่มีชื่อเสียง > ชาวต่างประเทศ

วูดโรว์ วิลสัน (Woodrow Wilson) ประธานาธิบดีคนที่ 28 ของสหรัฐอเมริกา
ทิโมธี ไกธ์เนอร์ (Timothy Geithner) (SAIS) รัฐมนตรีว่าการกระทรวงการคลังสหรัฐอเมริกาในสมัยประธานาธิบดีบารัก โอบามา
ราเชล คาร์สัน (Rachel Carson) นักธรรมชาติวิทยาชาวอเมริกัน
ไมเคิล บลูมเบิร์ก (Michael Bloomberg) นายกเทศมนตรีนครนิวยอร์ก ผู้ก่อตั้งบริษัทบลูมเบิร์ก
เดฟ ซีฟรี (Dave Sifry) ผู้ก่อตั้งเทคโนราที
จอห์น ดูอี (John Dewey) นักปฏิรูปการศึกษา
ศิษย์เก่าที่มีชื่อเสียง > ชาวไทย

ศาสตราจารย์อุปการคุณ นายแพทย์ เฉลิม พรมมาส อดีตรัฐมนตรีว่าการกระทรวงสาธารณสุข
ดร.ณรงค์ชัย อัครเศรณี ประธานกรรมการธนาคารเพื่อการส่งออกและนำเข้าแห่งประเทศไทย อดีตรัฐมนตรีว่าการกระทรวงพาณิชย์ อดีตสมาชิกวุฒิสภา
ดร.กอบศักดิ์ ชุติกุล อดีตสมาชิกสภาผู้แทนราษฎร อดีตรองหัวหน้าพรรคชาติไทย อดีตที่ปรึกษาพิเศษของเลขาธิการอังค์ถัด อดีตเอกอัครราชทูต
ศ.ดร.กนก วงษ์ตระหง่าน ที่ปรึกษานายกรัฐมนตรีนายอภิสิทธิ์ เวชชาชีวะ อดีตรองปลัดทบวงมหาวิทยาลัย อดีตประธานที่ปรึกษาผู้ว่าราชการกรุงเทพมหานครนายอภิรักษ์ โกษะโยธิน อดีตอาจารย์คณะรัฐศาสตร์ จุฬาลงกรณ์มหาวิทยาลัย
พลตำรวจเอกเภา สารสิน อดีตอธิบดีกรมตำรวจ
จักรภพ เพ็ญแข (SAIS) อดีตรัฐมนตรีประจำสำนักนายกรัฐมนตรี
ศาสตราจารย์คลินิก นพ.ปิยะสกล สกลสัตยาทร อธิการบดีมหาวิทยาลัยมหิดล
ศาสตราจารย์กิตติคุณ นพ. นิกร ดุสิตสิน นักวิจัยดีเด่นแห่งชาติ ประจำปี พ.ศ. 2530
นพ. เฉก ธนะสิริ แพทย์ชาวไทยได้รับรางวัลนราธิป ประจำปี พ.ศ. 2549
ศาสตราจารย์พิเศษ นพ. ธีระ รามสูต กรรมการผู้เชี่ยวชาญที่ปรึกษาโรคเรื้อน WHO ที่ปรึกษากรมควบคุมโรค
หม่อมหลวงณัฏฐกรณ์ เทวกุล (SAIS) นักสื่อสารมวลชน
รศ.ดร.ฐิตินันท์ พงษ์สุทธิรักษ์ (SAIS) อาจารย์คณะรัฐศาสตร์ จุฬาลงกรณ์มหาวิทยาลัย ผู้อำนวยการสถาบันความมั่นคงและนานาชาติศึกษาแห่งจุฬาลงกรณ์มหาวิทยาลัย คอลัมนิสต์หนังสือพิมพ์ต่างประเทศ
รศ.สิริพรรณ นกสวน สวัสดี อาจารย์ภาควิชาการปกครอง คณะรัฐศาสตร์ จุฬาลงกรณ์มหาวิทยาลัย
พระชาญวิธีเวช (แสง สุทธิพงศ์) อดีตรัฐมนตรีว่าการกระทรวงสาธารณสุข
นายกิตติเทพ เทพหัสดิน ณ อยุธยา (SAIS) เลขานุการเอกคณะผู้แทนถาวรไทยประจำสหประชาชาติ ณ นครนิวยอร์ก นักการทูตชำนาญการ กระทรวงการต่างประเทศ
แหล่งข้อมูลอื่น

เว็บไซต์มหาวิทยาลัยจอห์น ฮอปคินส์
มหาวิทยาลัยนานาชาติเซนต์เทเรซา

| --- | --- |

ชื่อเดิม: วิทยาลัยเซนต์เทเรซา-อินติ
ชื่อย่อ: มนทร. / TRSU
ประเภท: สถาบันอุดมศึกษาเอกชน
สถาปนา: 3 เมษายน พ.ศ. 2544 (23 ปี)
ผู้สถาปนา: ดร.วิรัชนี  พรหมสุนทร
อธิการบดี: ดร.ปิยะดา  วรรธนะสาร
ผู้ศึกษา: 1,276 คน (2566)
ที่ตั้ง: เลขที่ 1 หมู่ 6 ถนนรังสิต-นครนายก (คลอง 14) ตำบลบึงศาล อำเภอองครักษ์ จังหวัดนครนายก 26120
สี: ██ สีฟ้า   ██ สีเขียว
เว็บไซต์: www.trsu.ac.th
มหาวิทยาลัยนานาชาติเซนต์เทเรซา (อังกฤษ: St Teresa International University) เป็นสถาบันอุดมศึกษานานาชาติ ในสังกัดกระทรวงการอุดมศึกษา วิทยาศาสตร์ วิจัยและนวัตกรรม (อว.) เริ่มก่อตั้งเมื่อปี พ.ศ. 2544 ตั้งอยู่ในเขตอำเภอองครักษ์ จังหวัดนครนายก มหาวิทยาลัยฯ เริ่มก่อตั้งขึ้นด้วยความร่วมมือกับ Inti Group of Colleges ของประเทศมาเลเซีย ซึ่งปัจจุบันคือ Inti International Universities ที่เป็นส่วนหนึ่งของ Laureate International Universities ซึ่งเป็นองค์กรนานาชาติ ที่มีมหาวิทยาลัยในเครืออยู่ทั่วโลก 
มหาวิทยาลัยนานาชาติเซนต์เทเรซาจัดการเรียนการสอนระดับปริญญาตรีและบัณฑิตศึกษาด้วยหลักสูตรนานาชาติ ผู้ก่อตั้งมหาวิทยาลัยฯ คือ ดร.วิรัชนี  พรหมสุนทร และมี ดร.ปิยะดา วรรธนะสาร เป็นอธิการบดี
คณะวิชา

มหาวิทยาลัยนานาชาติเซนต์เทเรซา จัดการเรียนการสอนในระดับปริญญาตรีและระดับบัณฑิตศึกษา หลายหลักสูตร ภายใต้ 5 คณะวิชา ได้แก่
คณะมนุษยศาสตร์และสังคมศาสตร์
ระดับปริญญาตรี
หลักสูตรศิลปศาสตรบัณฑิต สาขาวิชาภาษาอังกฤษเพื่อการสื่อสารทางธุรกิจ (หลักสูตรนานาชาติ)
หลักสูตรนิเทศศาสตรบัณฑิต สาขาวิชาสื่อดิจิทัล
คณะบริหารธุรกิจ
ระดับปริญญาตรี
หลักสูตรวิทยาศาสตรบัณฑิต สาขาวิชาการควบคุมการจราจรทางอากาศ (หลักสูตรนานาชาติ)
หลักสูตรบริหารธุรกิจบัณฑิต สาขาวิชาการจัดการโลจิสติกส์ (หลักสูตรนานาชาติ)
หลักสูตรบริหารธูุรกิจบัณฑิต สาขาวิชาการบิน (หลักสูตรนานาชาติ)
หลักสูตรบริหารธุรกิจบัณฑิต สาขาวิชาการโรงแรมและการท่องเที่ยว (หลักสูตรนานาชาติ)
หลักสูตรบริหารธุรกิจบัณฑิต สาขาวิชาธุรกิจการบิน (หลักสูตรนานาชาติ)
หลักสูตรบริหารธุรกิจบัณฑิต สาขาวิชาธุรกิจระหว่างประเทศ (หลักสูตรนานาชาติ)
หลักสูตรบัญชีบัณฑิต (หลักสูตรนานาชาติ)
ระดับปริญญาโท
หลักสูตรบริหารธุรกิจมหาบัณฑิต สาขาวิชาการบริหารธุรกิจสมัยใหม่ (หลักสูตรนานาชาติ)
คณะพยาบาลศาสตร์
ระดับประกาศนียบัตร (หลักสูตรระยะสั้น)
หลักสูตรประกาศนียบัตร ผู้ช่วยพยาบาล 1ปี
ระดับปริญญาตรี
หลักสูตรพยาบาลศาสตรบัณฑิต
คณะสาธารณสุขศาสตร์
ระดับปริญญาตรี
หลักสูตรสาธารณสุขศาสตรบัณฑิต สาขาวิชาสาธารณสุขศาสตร์ (หลักสูตรนานาชาติ)
หลักสูตรวิทยาศาสตรบัณฑิต สาขาวิชาอาชีวอนามัยและความปลอดภัย (หลักสูตรนานาชาติ)
ระดับปริญญาโท
หลักสูตรสาธารณสุขศาสตรมหาบัณฑิต
คณะศึกษาศาสตร์
ระดับปริญญาตรี
หลักสูตรศึกษาศาสตรบัณฑิต สาขาวิชาคณิตศาสตร์ (หลักสูตรภาษาอังกฤษ)
หลักสูตรศึกษาศาสตรบัณฑิต สาขาวิชาภาษาอังกฤษ (หลักสูตรภาษาอังกฤษ)
หลักสูตรศึกษาศาสตรบัณฑิต สาขาวิชาวิทยาศาสตร์ทั่วไป (หลักสูตรภาษาอังกฤษ)
ระดับประกาศนียบัตรบัณฑิต
หลักสูตรประกาศนียบัตรบัณฑิต สาขาวิชาชีพครู (หลักสูตรภาษาอังกฤษ)
หลักสูตรประกาศนียบัตรบัณฑิต สาขาวิชาชีพครู (หลักสูตรภาษาไทย)
ระดับปริญญาโท
หลักสูตรศึกษาศาสตรมหาบัณฑิต สาขาวิชาการบริหารการศึกษา (หลักสูตรนานาชาติ)
หลักสูตรศึกษาศาสตรมหาบัณฑิต สาขาวิชาวิทยาการจัดการเรียนรู้ (หลักสูตรนานาชาติ)
ระดับปริญญาเอก
หลักสูตรปรัชญาดุษฎีบัณฑิต สาขาวิชาการบริหารการศึกษา (หลักสูตรนานาชาติ)
แหล่งข้อมูลอื่น

| ด ค กสถาบันอุดมศึกษานานาชาติในประเทศไทย |
| --- | --- |
สถาบันอุดมศึกษาของรัฐ:  การบินนานาชาติ นครพนม  นานาชาติ นเรศวร  การศึกษานานาชาติ รามคำแหง 
สถาบันอุดมศึกษา  ในกำกับของรัฐ:  เกษตรศาสตร์ เกษตรเขตร้อน (นานาชาติ)  บริหารธุรกิจบัณฑิต (นานาชาติ)  บริหารธุรกิจบัณฑิต สาขาการตลาด (นานาชาติ)  ภาษาไทยเพื่อการสื่อสารสำหรับชาวต่างประเทศ (นานาชาติ)  การจัดการการท่องเที่ยวเชิงบูรณาการ (นานาชาติ)  เศรษฐศาสตร์การประกอบการ (นานาชาติ)  เศรษฐศาสตร์ (ภาษาอังกฤษ)  เคมีบูรณาการ (นานาชาติ)  วิทยาศาสตร์ชีวภาพและเทคโนโลยี (หลักสูตรนานาชาติ)  วิทยาการและเทคโนโลยีพอลิเมอร์ (นานาชาติ)  นวัตกรรมและเทคโนโลยีอุตสาหกรรมเกษตร (นานาชาติ)  นานาชาติ ขอนแก่น  จุฬาลงกรณ์ วิทยาศาสตร์สาธารณสุข  บัณฑิตบริหารธุรกิจศศินทร์  นานาชาติ ทักษิณ  นานาชาติ เทคโนโลยีพระจอมเกล้าเจ้าคุณทหารลาดกระบัง  นานาชาติ เทคโนโลยีพระจอมเกล้าพระนครเหนือ  ธรรมศาสตร์ นานาชาติปรีดี พนมยงค์  แพทยศาสตร์นานาชาติจุฬาภรณ์  เทคโนโลยีนานาชาติสิรินธร  นานาชาติ มหิดล  วลัยลักษณ์ ทันตแพทยศาสตร์นานาชาติ  สัตวแพทยศาสตร์อัครราชกุมารี  นานาชาติ  นานาชาติเพื่อศึกษาความยั่งยืน ศรีนครินทรวิโรฒ  นานาชาติ ศิลปากร  สงขลานครินทร์ นานาชาติหาดใหญ่  นานาชาติสุราษฎร์ธานี 
มหาวิทยาลัยราชภัฏ: นานาชาติ สวนสุนันทา
สถาบันอุดมศึกษาเอกชน:  กรุงเทพ  ธุรกิจบัณฑิตย์  นานาชาติเซนต์เทเรซา  นานาชาติแสตมฟอร์ด  นานาชาติเอเชีย-แปซิฟิก  พุทธศาสนานานาชาติ  รังสิต  นานาชาติ ศรีปทุม  บริติช ศรีปทุม  อัสสัมชัญ 
สถาบันอุดมศึกษาอิสระ:  เอไอที  ซีเอ็มเคแอล 
 รายชื่อ  หมวดหมู่  โครงการ  สถานีย่อย
มหาวิทยาลัยนอร์ทเวสเทิร์น

| --- | --- |

คติพจน์: Quaecumque sunt vera (ลาติน) Ὁ Λόγος πλήρης χάριτος καὶ ἀληθείας-    Ho logos pleres charitos kai aletheias (Greek)
คติพจน์อังกฤษ: Whatsoever things are true (Philippians 4:8 AV) The word full of grace and truth (Gospel of John 1:14)
ประเภท: สถาบันอุดมศึกษา
สถาปนา: 2394
ทุนทรัพย์: 6.3 พันล้าน ดอลลาร์สหรัฐ
อธิการบดีมหาวิทยาลัย: Morton O. Schapiro
ผู้เป็นประธาน: Daniel I. Linzer
อาจารย์: ประมาณ 3,108 (เต็มเวลา)
ปริญญาตรี: 8,425 คน(พฤศจิกายน พ.ศ. 2553)
บัณฑิตศึกษา: 10,759 คน(พฤศจิกายน พ.ศ. 2553)
ที่ตั้ง: เมืองอีแวนสตัน เมืองชิคาโก, รัฐอิลลินอย,  สหรัฐ
วิทยาเขต: วิทยาเขตหลักอีแวนสตัน, ชานเมือง, 240 เอเคอร์ (0.97 ตารางกิโลเมตร); วิทยาเขตชิคาโก, เขตเมือง, 25 เอเคอร์ (0.10 ตารางกิโลเมตร)
สี:    (ทางการ)   (ไม่เป็นทางการ)
เครือข่าย: Association of American Universities, COFHE
มาสคอต: Willie the Wildcat
เว็บไซต์: northwestern.edu

มหาวิทยาลัยนอร์ทเวสเทิร์น (อังกฤษ: Northwestern University หรือเรียกโดยย่อว่า NU) เป็นมหาวิทยาลัยเอกชนในสหรัฐอเมริกา ตั้งอยู่ที่เมืองเอแวนสตัน และเมืองชิคาโก ในรัฐอิลลินอย มหาวิทยาลัยก่อตั้งในปี พ.ศ. 2394 (ค.ศ. 1851) ในปัจจุบัน (พ.ศ. 2548) มีนักศึกษาประมาณ 15,000 คน เป็นนักศึกษาในระดับปริญญาตรีประมาณ 8,000 คน วิทยาเขตหลักที่อยู่ที่เมืองอีแวนสตัน มีพื้นที่กว่า 970,000 ตร.ม. (240 เอเคอร์) ตั้งอยู่บริเวณ ทะเลสาบมิชิแกน สีประจำมหาวิทยาลัยคือ สีม่วง
ซุ้มประตูบริเวณวิทยาเขตที่เมืองอีแวนสตัน มหาวิทยาลัยนอร์ทเวสเทิร์น
มหาวิทยาลัยนอร์ทเวสเทิร์น มีชื่อเสียงในหลายด้าน ซึ่งรวมถึง บริหารธุรกิจ นิติศาสตร์ แพทยศาสตร์ นิเทศศาสตร์ เคมี เศรษฐศาสตร์ ครุศาสตร์ สังคมสงเคราะห์ วารสารศาสตร์ และดนตรี โดยได้รับการจัดอันดับให้เป็นมหาวิทยาลัยชั้นนำ Top 20 ของสหรัฐอเมริกา และเป็นมหาวิทยาลัยชั้นนำ Top 30 ของโลก จากนิตยสารด้านการศึกษาที่สำคัญเช่น U.S. News & World Report, Times Higher Education และ Academic Ranking of World Universities
วิทยาลัยและคณะที่นอร์ทเวสเทิร์น > ปริญญาตรี

คณะวิศวกรรมศาสตร์และวิทยาศาสตร์ประยุกต์ Robert R. McCormick (ก่อตั้ง 1909)
คณะวารสารศาสตร์ Medill (ก่อตั้ง 1921)
คณะนิเทศศาสตร์ (ก่อตั้ง 1878)
คณะครุศาสตร์และสังคมสงเคราะห์ (ก่อตั้ง 1926)
คณะดุริยางคศาสตร์ (ก่อตั้ง 1895)
คณะอักษรศาสตร์และวิทยาศาสตร์ Judd A. and Marjorie Weinberg (ก่อตั้ง 1851)
วิทยาลัยและคณะที่นอร์ทเวสเทิร์น > ปริญญาโท/เอก และ วิชาชีพ

คณะแพทยศาสตร์ Feinberg (ก่อตั้ง 1859)
แผนกกายภาพบำบัดและการเคลื่อยไหวของมนุษย์ (ก่อตั้ง 1927)
คณะบริหารธุรกิจ Kellogg (ก่อตั้ง 1908)
คณะวารสารศาสตร์ Medill (ก่อตั้ง 1921)
คณะนิเทศศาสตร์ (ก่อตั้ง 1878)
คณะครุศาสตร์และสังคมสงเคราะห์ (ก่อตั้ง 1926)
ดุริยางคศาสตร์ (ก่อตั้ง 1895)
บัณฑิตวิทยาลัย (ก่อตั้ง 1910)
School of Continuing Studies (ก่อตั้ง 1933)
แหล่งข้อมูลอื่น

เว็บไซต์มหาวิทยาลัยนอร์ทเวสเทิร์น
สมาคมนักเรียนไทยมหาวิทยาลัยนอร์ทเวสเทิร์น เก็บถาวร 2006-09-01 ที่ เวย์แบ็กแมชชีน
มหาวิทยาลัยมัลติมีเดีย

| --- | --- |
Universiti Multimedia
ชื่อเดิม: Institute of Telecommunication and Information Technology (ค.ศ. 1994-1996)  Telekom University (UniTELE)(ค.ศ. 1996-1999)
คติพจน์อังกฤษ: Inquire, Inspire and Innovate
ประเภท: เอกชน
สถาปนา: ค.ศ. 1996
อธิการบดี: Tun Dato' Seri Zaki Tun Azmi
อธิการบดีมหาวิทยาลัย: Dato’ Dr. Muhamad Rasat Muhamad
ผู้ศึกษา: 19,869 
ปริญญาตรี: 17,657
บัณฑิตศึกษา: 2212
ที่ตั้ง: ไซเบอร์จายา , Ayer Keroh , Iskandar Malaysia, รัฐเซอลาโงร์, รัฐมะละกา, รัฐยะโฮร์,  มาเลเซีย
สี: น้ำเงิน และ แดง
ฉายา: MMU
เครือข่าย: LAOTSE , ACU , ASAIHL
เว็บไซต์: www.mmu.edu.my
มหาวิทยาลัยมัลติมีเดีย (อังกฤษ: Multimedia University) เป็นมหาวิทยาลัยเอกชนแห่งแรกของประเทศมาเลเซีย
มหาวิทยาลัยมีสองวิทยาเขต ที่หนึ่งในเมืองเทคโนโลยี ไซเบอร์จายา (ส่วนหนึ่งของโครงการมัลติมีเดียซูเปอร์คอร์ริดอร์) และอีกที่ในมะละกา ทั้งสองวิทยาเขตอยู่ห่างกันประมาณ 150 กม. โดยทางหลวงเส้นเหนือ-ใต้
เดิมมหาวิทยาลัยแห่งนี้ชื่อ มหาวิทยาลัยโทรคมนาคม (University Telekom)
โดยวิทยาเขตมะละกาก่อตั้งขึ้นเมื่อ ค.ศ. 1997 โดยบริษัท Telekom Malaysia Berhad ซึ่งเป็นบริษัทโทรคมนาคมที่ใหญ่ที่สุดในประเทศมาเลเซีย
สาขาที่เปิดสอนได้แก่ วิศวกรรมศาสตร์ เทคโนโลยี สารสนเทศ การจัดการ ธุรกิจ กฎหมาย และพหุสื่อสร้างสรรค์ ปัจจุบันมีนักศึกษาประมาณ 21,000 คน
สมุดภาพ

มหาวิทยาลัยมัลติมีเดียวิทยาเขตไซเบอร์จายา
มหาวิทยาลัยมัลติมีเดียวิทยาเขตมะละกา
คณะวิศวกรรมศาสตร์วิทยาเขตไซเบอร์จายา
แหล่งข้อมูลอื่น

เว็บไซต์อย่างเป็นทางการของมหาวิทยาลัยมัลติมีเดีย
มหาวิทยาลัยราชภัฏกำแพงเพชร แม่สอด

| --- | --- |

ชื่อย่อ: มรภ.กพ. แม่สอด / KPRU MS
คติพจน์: ผู้นำการจัดการศึกษาระดับอุดมศึกษาในพื้นที่ชายแดนไทย-เมียนมา
ประเภท: ศูนย์การศึกษา
สถาปนา: 23 มีนาคม พ.ศ. 2543 (24 ปี)
ผู้อำนวยการ: ผู้ช่วยศาสตราจารย์ ดร.วนัสนันท์ ศิริรัตนะ
ที่ตั้ง: เลขที่ 222 หมู่ 7 ตำบลแม่ปะ อำเภอแม่สอด จังหวัดตาก 63110
สี: ████ สีแสด สีขาว
เว็บไซต์: www.maesot.kpru.ac.th
มหาวิทยาลัยราชภัฏกำแพงเพชร แม่สอด (อังกฤษ: Kamphaengphet Rajabhat University Maesot) เป็นศูนย์การศึกษาของมหาวิทยาลัยราชภัฏกำแพงเพชร ตั้งอยู่222 หมู่ 7 ตำบลแม่ปะ อำเภอแม่สอดจังหวัดตาก จัดตั้งขึ้นในปี พ.ศ. 2543
ประวัติ

ปี พ.ศ. 2535 ผู้ช่วยศาสตราจารย์เจนวิทย์ ผาสุข อธิการบดีวิทยาลัยครูกำแพงเพชร ได้สนองตอบนโยบายของอธิบดีกรมการฝึกหัดครู (ดร.นิเชต สุนทรพิทักษ์) ขอใช้ป่าสงวนเสื่อมโทรมจำนวน 600 ไร่ ตำบลแม่ปะ อำเภอแม่สอด จังหวัดตาก จากกรมป่าไม้ กระทรวงเกษตรและสหกรณ์ ได้รับอนุญาตให้ใช้พื้นที่ตั้งแต่ วันที่ 3 กุมภาพันธ์ พ.ศ. 2536 เพื่อเป็นศูนย์การศึกษาและปฏิบัติการทางวิชาการระดับอุดมศึกษาในสาขาวิชาที่เกี่ยวข้องกับการพัฒนาท้องถิ่น ปี พ.ศ. 2537 ได้รับงบประมาณจำนวน 500,000 บาท และงบบำรุงการศึกษาของวิทยาลัยครูกำแพงเพชรจำนวน 197,000 บาท รวมเป็นเงินจำนวน 697,000 บาท สำหรับสร้างสำนักงานชั่วคราว ใช้เป็นสำนักงานศูนย์ปฏิบัติการและวิจัยทางธรรมชาติ ปีเดียวกันนี้ได้รับงบพัฒนาของสมาชิกผู้แทนราษฏร (อุดร ตันติสุนทร) จำนวน 300,000 บาท สำหรับสร้างฝายน้ำล้น
ปี พ.ศ. 2543 อธิการบดีสถาบันราชภัฏกำแพงเพชร (ผศ.รัตนา รักการ) ได้สั่งการให้เปิดสอนนักศึกษาภาคพิเศษ (กศ.บป.) ขณะเดียวกันมติที่ประชุม กรอ. จังหวัดตาก เมื่อวันที่ 23 มีนาคม 2543 ให้สถาบันราชภัฏกำแพงเพชรเปิดสอนระดับปริญญาตรีในวัน เสาร์ – อาทิตย์ (ภาคพิเศษ) ณ อำเภอแม่สอด ในปีการศึกษา 2543 เปิดสอนนักศึกษาภาคพิเศษขึ้น ณ โรงเรียนสรรพวิทยาคม มีนักศึกษาภาคพิเศษจำนวน 650 คน ในปลายปี พ.ศ. 2543 กรรมการผู้ทรงคุณวุฒิสภาประจำสถาบันราชภัฏกำแพงเพชร (นายสุชาติ จึงกิจรุ่งโรจน์) เสนอให้มีคณะกรรมการพัฒนาศูนย์บริการทางวิชาการ ประมาณ 20 คน ที่เป็นผู้นำด้านเศการประชุมของคณะกรรมการพัฒนาศูนย์บริการทางวิชาการรษฐกิจของอำเภอแม่สอด ต่อมาเลขาธิการสำนักงานสภาสถาบันราชภัฏจึงได้ออกคำสั่งที่ 739/2543 เรื่องแต่งตั้งคณะกรรมการพระราชวีรากรพัฒนาศูนย์บริการทางวิชาการ ณ ศูนย์ปฏิบัติการและวิจัยทางธรรมชาติ อำเภอแม่สอด จังหวัดตาก กอรปกับหอการค้าจังหวัดตาก ขอให้สถาบันราชภัฏกำแพงเพชรเปิดวิทยาเขตที่อำเภอแม่สอด เพื่อเป็นการขยายโอกาสทางการศึกษาแก่ราษฎรตามแนวชายแดน สภาอุตสาหกรรมจังหวัดตาก ขอให้จัดตั้งศูนย์ให้การศึกษาภายนอกสถาบัน สำหรับนักศึกษาภาคปกติ พ.ศ. 2544 คณะกรรมการพัฒนาศูนย์บริการทางวิชาการที่เป็นผู้นำเศรษฐกิจ และผู้นำด้านศาสนา หน่วยงานตามคำสั่ง ที่ 739/2543 ได้เสียสละกำลังทรัพย์เป็นจำนวน 15,981,000 บาท สร้างอาคารสำนักงาน 1 หลัง โรงอาหาร-หอประชุม 1 หลัง ที่พักอาจารย์ 2 หน่วย ๆ ละ 6 ห้อง อาคารห้องส้วม 2 หลัง อาคารสำนักวิทยบริการ 1 หลัง สามารถเปิดรับนักศึกษา จัดการเรียนการสอนนักศึกษาภาคปกติได้ในเดือนมิถุนายน พ.ศ. 2544
ในปีการศึกษา 2543 ได้มีการเปลี่ยนแปลงจัดตั้งตามโครงการการจัดการศึกษานอกสถานที่ตั้ง มีการจัดการศึกษาระดับปริญญาตรี ได้แก่ ปริญญาตรีภาคปกติ จำนวน 6 หลักสูตร และปริญญาตรี 4 ปีภาคพิเศษ จำนวน 3 หลักสูตร เพื่อขยายโอกาสการอุดมศึกษาสู่ท้องถิ่น และมีมติสภามหาวิทยาลัยราชภัฏกำแพงเพชร ครั้งที่ 2/2552 ตั้งขึ้นมีฐานะเทียบเท่าคณะ เมื่อวันที่ 25 กุมภาพันธ์ 2552 ที่จะต้องปฏิบัติมี 4 ประการคือการผลิตบัณฑิต การวิจัย การให้บริการทางวิชาการแก่สังคมและการทำนุบำรุงศิลปะและวัฒนธรรม
สถาบันราชภัฏกำแพงเพชร ได้กราบทูลเชิญ “สมเด็จพระเทพรัตนราชสุดาฯ สยามบรมราชกุมารี” เสด็จพระราชดำเนินทรงเปิดป้ายสถาบันราชภัฏกำแพงเพชร ศูนย์อุดมศึกษาแม่สอด เมื่อวันที่ 25 กุมภาพันธ์ พ.ศ. 2553
แหล่งข้อมูลอื่น

มหาวิทยาลัยราชภัฏกำแพงเพชร
มหาวิทยาลัยราชภัฏกำแพงเพชร แม่สอด เก็บถาวร 2012-02-04 ที่ เวย์แบ็กแมชชีน
มหาวิทยาลัยพรินซ์ตัน

มหาวิทยาลัยพรินซ์ตัน (อังกฤษ: Princeton University) เป็นมหาวิทยาลัยเอกชนของสหรัฐอเมริกา ตั้งอยู่ที่เมืองพรินซ์ตัน ในรัฐนิวเจอร์ซีย์ ก่อตั้งเมื่อ พ.ศ. 2289 (ค.ศ. 1746) เป็นมหาวิทยาลัยเก่าแก่อันดับ 4 ของประเทศ โดยเมื่อก่อตั้งใช้ชื่อว่า วิทยาลัยนิวเจอร์ซีย์ แล้วเปลี่ยนชื่อเป็น "มหาวิทยาลัยพรินซ์ตัน" ในปี พ.ศ. 2439 (ค.ศ. 1896) หลังจากย้ายมาที่เมืองพรินซ์ตัน
ถึงแม้ว่ามหาวิทยาลัยพรินซ์ตันจะมีการเปิดสอนในระดับปริญญาโทและปริญญาเอก ชื่อเสียงของมหาวิทยาลัยพรินซ์ตันมาจากการศึกษาในระดับปริญญาตรี นอกจากนี้ยังคงได้ชื่อว่าเป็นมหาวิทยาลัยที่มีห้องสมุดใหญ่เป็นอันดับต้นของโลก
จำนวนนักศึกษาใน พ.ศ. 2548 มีประมาณ 6,500 คน
ศิษย์เก่าที่มีชื่อเสียง

จอห์น เอฟ. เคนเนดี ประธานาธิบดีคนที่ 35 ของสหรัฐอเมริกา (ลาออกก่อนจบการศึกษา)
เจมส์ แมดิสัน ประธานาธิบดีคนที่ 4 ของสหรัฐอเมริกา
วิลเลียม โคลบี ผู้บริหารหน่วยซีไอเอในช่วงประธานาธิบดีริชาร์ด นิกซัน
จอห์น แนช นักเศรษฐศาสตร์ชาวอเมริกัน ผู้ได้รับรางวัลโนเบลสาขาเศรษฐศาสตร์
แอนเดรีย จุง ประธานบริหารบริษัทเอวอน
เจฟฟ์ เบซอส ผู้ก่อตั้งเว็บไซต์ Amazon.com
จอห์น แคตซ์แมน สถาปนิกผู้ก่อตั้ง พรินซ์ตันรีวิว
เอริก ชมิดต์ ประธานบริหารกูเกิล
แกรี เบกเกอร์ นักเศรษฐศาสตร์ได้รับรางวัลโนเบลในปี 2535
แอลัน ทัวริง นักวิทยาศาสตร์ บิดาของวงการวิทยาการคอมพิวเตอร์
บรูก ชิลดส์ นักแสดงหญิงชาวอเมริกัน
โรเบิร์ต เวนชูรี สถาปนิกชาวอเมริกันผู้ได้รับรางวัลพริตซ์เกอร์
เวนท์เวิร์ท มิลเลอร์ นักแสดงชาย จากซีรีส์ แผนลับแหกคุกนรก
อี ซึงมัน ประธานาธิบดีคนแรกของสาธารณรัฐเกาหลี
ริชาร์ด ไฟน์แมน นักฟิสิกส์ชาวอเมริกัน ผู้ได้รับรางวัลโนเบลจากผลงานสร้างสรรค์ทฤษฎีพลศาสตร์ไฟฟ้าเชิงควอนตัม (quantum electrodynamic)
ศิษย์เก่าที่มีชื่อเสียง > ชาวไทย

บัณฑูร ล่ำซำ ประธานเจ้าหน้าที่บริหารธนาคารกสิกร (จบสาขาวิชาวิศวกรรมเคมี)
ศาสตราจารย์ ดร. วิมลสิทธิ์ หรยางกูร คณบดีคณะสถาปัตยกรรมศาสตร์และการผังเมือง มหาวิทยาลัยธรรมศาสตร์
ผู้ช่วยศาสตราจารย์ ดร. ปราณี ทิพย์รัตน์ อาจารย์คณะรัฐศาสตร์ จุฬาลงกรณ์มหาวิทยาลัย
| ด ค กไอวีลีก |
| --- | --- |
 บราวน์ แบรส์  โคลัมเบีย ไลออนส์  คอร์เนล บิ๊กเรด  ดาร์ตมัธ บิ๊กกรีน  ฮาร์วาร์ด คริมซัน  เพนน์ ควอกเกอส์  พรินซ์ตัน ไทเกอส์  เยล บูลด็อกส์
แหล่งข้อมูลอื่น

เว็บไซต์มหาวิทยาลัยพรินซ์ตัน
มหาวิทยาลัยปักกิ่ง

| --- | --- |
北京大学

ประเภท: มหาวิทยาลัยวิจัยแห่งชาติ
สถาปนา: พ.ศ. 2441
ปริญญาตรี: 15,128
บัณฑิตศึกษา: 15,119
ที่ตั้ง: ปักกิ่ง, จีน
เครือข่าย: สมาคมมหาวิทยาลัยภาคพื้นแปซิฟิก
เว็บไซต์: www.pku.edu.cn
มหาวิทยาลัยปักกิ่ง(อังกฤษ: Peking University)  (北大; Chinese: 北京大学, pinyin: Běijīng Dàxué) Bei-Da) นิยมเรียกกันว่าเป่ยต้า เป็นมหาวิทยาลัยวิจัยแห่งชาติของจีน 1 ใน 9 (C9 League) เช่นเดียวกับมหาวิทยาลัยชิงหฺวา เป็นมหาวิทยาลัยเก่าแก่ชั้นนำของรัฐที่มีชื่อเสียง มีสถาปัตยกรรมแบบจีนที่โดดเด่น มหาวิทยาลัยปักกิ่งมีบทบาทต่อการเคลื่อนไหวเชิงสัญลักษณ์ทางการเมืองในปี พ.ศ 2532 ในปัจจุบันมหาวิทยาลัยปักกิ่งเป็นมหาวิทยาลัยวิจัยชั้นนำที่มีชื่อเสียงมากที่สุดของจีน และจากการจัดลำดับโดยคอกโครัลลีไซมอนส์ มหาวิทยาลัยปักกิ่งอยู่ในลำดับที่ 22 ของโลก และลำดับ 5 ในเอเชีย